Vazirlar Mahkamasining “Kadastr hujjatlarini tayyorlash boʻyicha davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga oʻzgartirishlar kiritish toʻgʻrisida
(resolution, 2019-07-24)

Oʻzbekiston Respublikasi Prezidentining “Koʻchmas mulkka boʻlgan huquqlarni davlat roʻyxatidan oʻtkazish tizimini yanada takomillashtirish chora-tadbirlari toʻgʻrisida” 2019-yil 5-apreldagi PQ-4270-son qarorining ijrosi yuzasidan, shuningdek, koʻchmas mulk obyektlariga boʻlgan huquqlarni davlat roʻyxatidan oʻtkazish xizmatlari uchun haq olish mexanizmini tartibga solish maqsadida Vazirlar Mahkamasi qaror qiladi: 1. Vazirlar Mahkamasining “Kadastr hujjatlarini tayyorlash boʻyicha davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga (Oʻzbekiston Respublikasi QT, 2014-y., 7-son, 71-modda) ilovaga muvofiq oʻzgartirishlar kiritilsin. 2. Mazkur qaror 2019-yil 1-sentabrdan kuchga kiradi. 3. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov hamda Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi A.X. Abdullayev zimmasiga yuklansin. 1. Qaror nomidagi “Kadastr hujjatlarini tayyorlash boʻyicha” soʻzlari “Davlat kadastri sohasida” soʻzlari bilan almashtirilsin. 2. 1-band quyidagi tahrirda bayon etilsin: “1. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, Iqtisodiyot va sanoat vazirligi, Monopoliyaga qarshi kurashish qoʻmitasi tomonidan kiritilgan koʻchmas mulk obyektlarining davlat kadastri sohasida davlat xizmatlari narxlarini belgilash tartibi ilovaga muvofiq tasdiqlansin”. 3. Ilovaning matni quyidagi tahrirda bayon etilsin: T/r Davlat xizmatlarining nomi Ishlar narxi I. Koʻchmas mulk obyektlarining noturar bino va inshootlarga oid qismiga kadastr pasportini tayyorlash va kadastr hujjatlarini rasmiylashtirish 1.1. Umumiy maydoni 100 kvadrat metrgacha boʻlgan koʻchmas mulk Bazaviy hisoblash miqdorining 1,25 baravari 1.2. Umumiy maydoni 100 kvadrat metrdan 1000 kvadrat metrgacha boʻlgan koʻchmas mulk Obyektning 1 kvadrat metr maydoni uchun bazaviy hisoblash miqdorining 1 foizi, 25 foizga koʻpaytirilgan holda 1.3. Umumiy maydoni 1000 kvadrat metrdan 5000 kvadrat metrgacha boʻlgan koʻchmas mulk Bazaviy hisoblash miqdorining 15 baravari, 25 foizga koʻpaytirilgan holda 1.4. Umumiy maydoni 5000 kvadrat metrdan 15000 kvadrat metrgacha boʻlgan koʻchmas mulk Bazaviy hisoblash miqdorining 30 baravari, 25 foizga koʻpaytirilgan holda 1.5. Umumiy maydoni 15000 kvadrat metrdan 50000 kvadrat metrgacha boʻlgan koʻchmas mulk Bazaviy hisoblash miqdorining 50 baravari, 25 foizga koʻpaytirilgan holda 1.6. Umumiy maydoni 50000 kvadrat metrdan ortiq boʻlgan koʻchmas mulk Bazaviy hisoblash miqdorining 70 baravari, 25 foizga koʻpaytirilgan holda II. Koʻchmas mulk obyektlarining turar-joy fondiga oid qismiga kadastr pasportini tayyorlash va kadastr hujjatlarini rasmiylashtirish 2.1. Koʻp kvartirali uydagi kvartira Obyektning 1 kvadrat metr maydoni uchun bazaviy hisoblash miqdorining 1 foizi, 25 foizga koʻpaytirilgan holda 2.2. Yakka tartibdagi turar-joy Obyektning 1 kvadrat metr maydoni uchun bazaviy hisoblash miqdorining 1 foizi, 25 foizga koʻpaytirilgan holda III. Yer uchastkalariga kadastr pasportini tayyorlash va kadastr hujjatlarini rasmiylashtirish 3.1. Yer uchastkasini ajratish boʻyicha ish mavjud boʻlganda, yakka tartibda turar-joy qurish uchun ajratilgan yer uchastkasi Bepul 3.2. Yer uchastkasini ajratish boʻyicha ish mavjud boʻlmaganda, yakka tartibda turar-joy qurish uchun ajratilgan yer uchastkasi Bazaviy hisoblash miqdorining 1,25 baravari 3.3. Dehqon xoʻjaligini yuritish uchun ajratilgan yer uchastkasi Bazaviy hisoblash miqdorining 1,25 baravari 3.4. Noturar obyektlarini qurish uchun ajratilgan yer uchastkasi Bazaviy hisoblash miqdorining 1,25 baravari 3.5. Qishloq xoʻjaligi ehtiyojlari uchun ajratilgan yer uchastkasi Bazaviy hisoblash miqdorining 2,5 baravari IV. Koʻchmas mulk obyektiga boʻlgan huquqlar va ular boʻyicha tuzilgan bitimlarni davlat roʻyxatidan oʻtkazish 4.1. Jismoniy shaxslarning umumiy maydoni 100 kvadrat metrgacha boʻlgan turar-joy koʻchmas mulk obyektlari va davlat reyestridan koʻchirmalar Bazaviy hisoblash miqdorining 1,25 baravari 4.2. Jismoniy shaxslarning umumiy maydoni 101 kvadrat metrdan 300 kvadrat metrgacha boʻlgan turar-joy koʻchmas mulk obyektlari va davlat reyestridan koʻchirmalar Bazaviy hisoblash miqdorining 2,0 baravari 4.3. Jismoniy shaxslarning umumiy maydoni 301 kvadrat metrdan ortiq boʻlgan turar joy koʻchmas mulk obyektlari va davlat reyestridan koʻchirmalar Bazaviy hisoblash miqdorining 3,0 baravari 4.4. Yuridik shaxslarning turar-joy koʻchmas mulk obyektlari va davlat reyestridan koʻchirmalar Bazaviy hisoblash miqdorining 5,0 baravari 4.5. Jismoniy shaxslarning noturar-joy koʻchmas mulk obyektlari va davlat reyestridan koʻchirmalar Bazaviy hisoblash miqdorining 3,0 baravari 4.6. Yuridik shaxslarning noturar-joy koʻchmas mulk obyektlari va davlat reyestridan koʻchirmalar Bazaviy hisoblash miqdorining 5,0 baravari 4.7. Jismoniy shaxslarning yakka tartibda turar-joy qurish uchun berilgan yer uchastkasiga boʻlgan huquqlarini davlat roʻyxatidan oʻtkazish va davlat reyestridan koʻchirmalar Bazaviy hisoblash miqdorining 1,0 baravari 4.8. Jismoniy shaxslarning noturar-joy obyektlari uchun berilgan yer uchastkasiga boʻlgan huquqlarini davlat roʻyxatidan oʻtkazish va davlat reyestridan koʻchirmalar Bazaviy hisoblash miqdorining 3,0 baravari 4.9. Yuridik shaxslarga berilgan yer uchastkasiga boʻlgan huquqlarni davlat roʻyxatidan oʻtkazish va davlat reyestridan koʻchirmalar Bazaviy hisoblash miqdorining 5,0 baravari 4.10. Ipoteka va ipoteka haqidagi shartnomani, shuningdek, ijara huquqini davlat roʻyxatidan oʻtkazish Bazaviy hisoblash miqdorining 1,25 baravari 4.11. Mulkida turar-joy borligi (yoʻqligi) haqida axborot berish Bazaviy hisoblash miqdorining 20 foizi V. Koʻchmas mulk obyektlariga manzillar berish, ularni oʻzgartirish va mavjudligini bekor qilish 5.1. Koʻchmas mulk obyektlariga manzillar berish, ularni oʻzgartirish va mavjudligini bekor qilish Bazaviy hisoblash miqdorining 1,0 baravari